Pielikums Nr. 5
pie atklāta konkursa
“Papildus medicīnisko preču un materiālu piegāde 
operatīvās ķirurģiskās darbības nodrošināšanai” 
(ID. Nr. RAKUS 2023/129K), nolikumam

KONSIGNĀCIJAS VIENOŠANĀS (projekts)
Rīgā
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS	
[bookmark: _Hlk58841671]SIA “Rīgas Austrumu klīniskā universitātes slimnīca”, reģ. Nr. 40003951628, ________________ (turpmāk – Pasūtītājs), un
__________________________, (turpmāk – Piegādātājs), no otras puses,
kopā turpmāk saukti – Puses, katrs atsevišķi – Puse,
pamatojoties uz Pasūtītāja rīkotā atklātā konkursa „Papildus medicīnisko preču un materiālu piegāde operatīvās ķirurģiskās darbības nodrošināšanai” ID Nr. RAKUS 2023/129K (turpmāk – Konkurss) rezultātiem, vispārīgo vienošanos Nr. ______ un piegādes līgumu par papildus medicīnisko preču un materiālu piegādi operatīvās ķirurģiskās darbības nodrošināšanai (turpmāk – Līgums), noslēdz vienošanos par konsignācijas noliktavas lietošanu un uzturēšanu.
1. Vienošanās priekšmets
1.1. Piegādātājs, atbilstoši saņemtajam pasūtījumam no Pasūtītāja, nodod, bet Pasūtītājs pieņem uzglabāšanā Piegādātājam piederošās medicīniskās preces un materiālus (turpmāk – Preces), kas uzskaitītas konsignācijas vienošanās pielikumā Nr. 1.
1.2. Piegādātājs garantē, ka:
1.2.1. Preces ir viņa īpašums, tās nav ieķīlātas, nav aizliegts lietot tehniskā stāvokļa dēļ, un tās nav apgrūtinātas ar citām saistībām;
1.2.2. [bookmark: _Hlk85185737]Preces ir marķētas ar mašīnlasāmu informāciju – svītrkodu.
1.2.3. piegādās Preces ar derīguma termiņu ne mazāku kā 12 (divpadsmit) mēneši no ražotāja noteiktā kopējā derīguma termiņa.
1.3. Pasūtītājam nav tiesības Preces ieķīlāt. 
2. Finansiālās saistības
2.1. Ja Līguma darbības laikā Prece ir sabojāta, iznīcināta vai zudusi un par cēloni tam ir bijusi Pasūtītāja Līguma nosacījumu vai glabāšanas noteikumu atbilstoši ražotāja prasībām neievērošana, Pasūtītājam ir pienākums pilnā apmērā atlīdzināt Piegādātājam sabojātās, iznīcinātās vai zudušās Preces vērtību atbilstoši līgumcenām, kas norādītas Līguma pielikumā Nr. 1.
2.2. Atlīdzināšana par Pasūtītājam no konsignācijas noliktavas izsniegtām Precēm notiek pēc Piegādātāja preču pavadzīmes – rēķina, atbilstoši līgumcenām, kas norādītas Līguma pielikumā Nr. l, un šīs vienošanās nosacījumiem.
2.3. Pasūtītājam nav zaudējumu atlīdzināšanas pienākuma par Precēm, kurām atrodoties konsignācijas noliktavā, ir beidzies derīguma termiņš vai par to bojāejas, iznīcināšanas vai izzušanas cēloni ir bijuši Nepārvaramas varas apstākļi, kā arī tās zaudējušas savu lietošanas vērtību šādas varas apstākļos.
3. Preces lietošanas noteikumi
3.1. Preces no konsignācijas noliktavas var tikt izsniegtas tikai Piegādātājam – par Preču izsniegšanu Pusēm noformējot pavadzīmi, vai Pasūtītājam – par Preču izsniegšanu Pusēm noformējot preču pavadzīmi – rēķinu. 
3.2. Par Preču izsniegšanu no konsignācijas noliktavas Pasūtītājam ir jāpaziņo Piegādātāja apkalpošanas servisam 3 (trīs) darba dienu laikā. Komponentu sarakstu, kas ir izmantots procedūrās, jānosūta uz e-pastu: _____________ vai jānodod Piegādātāja pārstāvim __________, tālr. __________, e-pasts: _______________.
3.3. Piegādātājs pēc Preču izsniegšanas konsignācijas noliktavu papildina.
3.4. Pēc kopīgas vienošanās Preču skaits konsignācijas noliktavā var tikt palielināts. Papildus Preces rezerve tiek piegādāta ar Piegādātāja noformētu pavadzīmi.
3.5. Piegādātājam, piedaloties Pasūtītāja pārstāvim, ir tiesības ne biežāk kā 1 (vienu) reizi mēnesī veikt Preču inventarizāciju. Par inventarizācijas rezultātiem tiek sastādīts abpusēji parakstīts inventarizācijas akts. Par tiem priekšmetiem, kuri trūkst, ir bojāti atrodoties Pasūtītāja uzraudzībā, Pasūtītājam tiek piestādīts rēķins atbilstoši cenām Līguma pielikumā Nr. 1.
3.6. Piegādātājs, pieņem atgriešanai un/vai apmaiņai Preces, kurām derīguma termiņš ir mazāks par 1 (vienu) mēnesi. Savukārt Pasūtītājam ir pienākums savlaicīgi, pēc iespējas un nepieciešamības, izmantot tos Preču komponentus, kuru derīguma termiņš ir vismazākais.
3.7. Pasūtītājs apņemas nodrošināt konsignācijas Preces glabāšanas noteikumu ievērošanu atbilstoši ražotāja prasībām.
4. Nepārvaramā vara
4.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
4.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šīs vienošanās saistību izpildi par neiespējamu, kā arī izlemt vienošanās saistību turpināšanas (vai izbeigšanas) būtiskos jautājumus.
4.3. Ja nepārvaramas varas apstākļu dēļ konsignācijas vienošanās nav izpildāma ilgāk par 1 (vienu) mēnesi, katrai no Pusēm ir tiesības vienpusēji izbeigt konsignācijas vienošanos, par to rakstiski informējot otru Pusi. Šajā gadījumā neviena Puse nevar prasīt konsignācijas vienošanās izbeigšanas rezultātā radušos zaudējumu atlīdzināšanu.


5. Citi noteikumi
5.1. Vienošanos var papildināt, grozīt vai izbeigt, Pusēm savstarpēji vienojoties. Jebkuras izmaiņas vai papildinājumi tiek noformēti rakstveidā un kļūst par šīs Vienošanās neatņemamām sastāvdaļām.
5.2. Vienošanās grozījumi ir spēkā tikai tad, ja tie izdarīti rakstveidā un tos parakstījušas abas Puses.
5.3. Ja Pasūtītājam zūd nepieciešamība konsignācijas noliktavas izmantošanā, Puses savstarpēji vienojas par konsignācijas vienošanās izbeigšanas datumu un Preces tiek nodotas atpakaļ Piegādātājam, Pusēm noformējot pavadzīmi.
5.4. Par Preču nodošanas – pieņemšanas kārtību un to atrašanās vietu šīs konsignācijas vienošanās esamības laikā Puses ir vienojušās. Abu Pušu parakstīts nodošanas – pieņemšanas akts (aizpildīta pielikuma Nr. 2 nodošanas - pieņemšanas akta forma) ir šīs vienošanās neatņemama sastāvdaļa.
5.5. Puses ar konsignācijas vienošanos uzlikto saistību izpildi (parakstīt pavadzīmes, nodošanas – pieņemšanas aktus, veikt inventarizāciju un sekot Preču stāvoklim) pilnvaro veikt-
5.5.1. no Pasūtītāja puses: _____________;
5.5.2. no Piegādātāja puses: _______________.
5.6. Vienošanās ar tās diviem pielikumiem ir sagatavota latviešu valodā kopā uz 8 (astoņām) lapām. Pušu pārstāvji Vienošanos paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
5.7. Vienošanās pielikumi: 
5.7.1.	Pielikums Nr. 1 “Preču saraksts konsignācijas noliktavai” uz _______ lapām;
5.7.2.	Pielikums Nr. 2 “Akts par preču nodošanu konsignācijā” uz 1 (vienas) lapas. 
6. Pušu rekvizīti un paraksti
6.1. PASŪTĪTĀJS: 				6.2. PIEGĀDĀTĀJS:











DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Pielikum Nr. 2
pie konsignācijas vienošanās
par papildus medicīnisko preču un materiālu piegādi 
operatīvās ķirurģiskās darbības nodrošināšanai


Akts par preču nodošanu konsignācijā saskaņā ar _____. gada ____. ______
konsignācijas vienošanos (turpmāk – Akts)
______. gada __.__________
SIA „Rīgas Austrumu klīniskā universitātes slimnīca”, reģ. Nr. 40003951628, tās konsignācijas vienošanās 5.3. punktā noteiktais pārstāvis ____________________________ (turpmāk – Pasūtītājs), no vienas puses, un 
________________, reģ. Nr. ___________, tās konsignācijas vienošanās 5.3. punktā noteiktais pārstāvis _________________ (turpmāk – Piegādātājs), no otras puses:
1. Parakstot šo aktu, Piegādātājs nodod, bet Pasūtītājs pieņem uzglabāšanā Piegādātājam piederošās medicīniskās preces un materiālus (turpmāk – Preces):
	Pozīcijas Nr.
	Preces  nosaukums
	Ražotājs
	Preces kataloga Nr.
	Reģistrācijas Nr.
	Skaits, gab.

	
	
	
	
	
	

	
	
	
	
	
	



1. Akts sastādīts 2 (divos) identiskos eksemplāros, katrs uz ______ (_______) lapas/ām – pa vienam eksemplāram Pasūtītājam un Piegādātājam. Abiem eksemplāriem ir vienāds juridiskais spēks. 


	Pasūtītāja pārstāvis
___________________________
	Piegādātāja pārstāvis 
________________________

